Frá Húsnæðisþingi á Hotel Nordica fyrr í dag . Íbúðalánasjóður Forstjóri Íbúðalánasjóðs segir jafnvægi vera að nást á húsnæðismarkaði með samþættu átaki stjórnvalda , verkalýðshreyfingar og óhagnaðardrifinna húsnæðisfélaga . Enn sé þó þörf á að byggja íbúðir fyrir tekjulægsta og eignaminnsta hópinn í samfélaginu . Í dag er haldið svo kallað Húsnæðisþing á Hilton Nordica hótelinu á vegum Íbúðarlánasjóðs og stjórnvalda þar sem sérfræðingar áýmsum sviðum húsnæðismarkaðarins og efnahagsmála fara yfir stöðuna . Hermann Jónasson , forstjóri Íbúðalánasjóðs , segir ákveðið jafnvægi vera að nást á húsnæðismarkaðnum . „ Fyrir nokkrum árum var framboðsskortur . Það vantaði íbúðir og verð hækkaði mjög mikið . Við erum komin út úr því tímabili . Byggingariðnaðurinn hefur brugðist við . Það eru íbúðir að koma inn á markaðinn núna . En þrátt fyrir það er áfram þörf á hakvæmum íbúðum fyrir tekjulága og eignarlitla í samfélaginu , “ segir Hermann . Þörf þessa hóps sé fyrst og fremst mætt með úrræðum sem urðu til í samkomulagi verkalýðshreyfingar og stjórnvalda í kringum gerð lífskjarasamninganna síðast liðið vor . Byggingarfélagið Bjarg á vegum ASÍ og fleiri , leigufélagið Bríet sem stjórnvöld stofnuðu fyrir uppbyggingu á landsbyggðinni og síðan Blær sem séí undirbúningi hjá VR horfi öll til tekjulægsta og eignaminnsta hópsins . Frá Húsnæðisþingi á Nordica fyrr í dag . Íbúðalánasjóður Hermann segir að ríki og sveitarfélög hafi stóraukið samstarf sitt til að meta húsnæðisþörfina til framtíðar og fyrsta húsnæðisáætlunin sé að líta dagsins ljós þar sem tekið sé mið af raunverulegum þörfum . „ Og ef okkur tekst það til framtíðar munum við draga úr sveiflum á húsnæðismarkaði og auka stöðugleika til hagsbóta fyrir heimilin í landinu og byggingariðnaðinn , “ segir Hermann . Það sé síðan til marks um að markaðurinn sé að komast í jafnvægi að verðmunur áíbúðum í miðborg og Vesturbæ Reykjavíkur og annarra hverfa sé að minnka . „ Það er ekki þessi ofboðslegi þrýstingur á húsnæðisverð eins og við þekkjum síðustu árin . Þannig að markaðurinn er að leita jafnvægis . Þannig að verðí ytri hverfum höfuðborgarinnar er að hækka ? Já í einhverjum skilningi en verðiðí miðborginni er líka að nálgast eitthvað jafnvægi , “ segir Hermann Jónasson .